ཞིན་ཧྭ་གསར་འགྱུར་ཁང་གི་གློག་འཕྲིན་ལྟར།ཀྲུང་གོ་རྒྱལ་སྤྱིའི་མཁའ་འགྲུལ་མཁའ་སྐྱོད་འགྲེམ་སྟོན་འདུ་ཚོགས་སྐབས་བཅུ་གཉིས་པ་ཚེས་དྲུག་ཉིན་ཀྲུའུ་ཧེ་རྒྱལ་སྤྱིའི་མཁའ་འགྲུལ་འགྲེམ་སྟོན་ལྟེ་གནས་ནས་ཚོགས་འགོ་བརྩམས།རྒྱལ་ཁབ་ཀྱི་ཀྲུའུ་ཞི་ཞི་ཅིན་ཕིང་གིས་འཕྲིན་ཡིག་བསྐུར་ནས།མཁའ་འགྲུལ་མཁའ་སྐྱོད་འགྲེམ་སྟོན་བསྡུས་པར་སྤྲོ་སེམས་འཁོལ་བའི་ངང་རྟེན་འབྲེལ་ཞུས་པ་དང་།འགྲེམ་སྟོན་ལ་ཞུགས་པའི་རྒྱལ་ཁབ་སོ་སོའི་འཐུས་ཚབ་དང་ཁེ་ལས་པ་སོགས་ལས་རིགས་སོ་སོའི་མི་སྣ་རྣམས་ལ་ལྷག་བསམ་རྣམ་དག་གིས་དགའ་བསུ་ཞུས།